Lav et referat af nedenstående tekst:

Tekst:
DR sender fire kendte kunstnere til Brønderslev for at hjælpe børn videre mod deltagelse i MGP. Det sker når udvalgte børn fra Jylland deltager i en workshop på Brønderslev Musikskole d. 29.11. De fire kendisser der skal hjælpe børnene på vej er Tue West, Sille Grønberg, Claus Hempler og Karen Mukupa Der er 11 grupper børn fra Brønderslev Kommune, der vil prøve lykken,  og se om de kan komme gennem nåleøjet til MGP, når det bringes i TV til februar. Børnene kommer fra hele kommunen og er i alderen 8-15 år. De fleste er piger, der vil optræde med sang, mens en gruppe drenge deltager som musikere. Til workshoppen vil børnene også blive interviewet og filmet. Disse filmindslag skal bruges som optakt til det endelige MGP, hvis børnene går videre og udvælges hertil. Der afholdes workshops 10 steder i landet og Brønderslev er første station.  I Nordjylland har også Hjørring og Vesthimmerland kommuner været heldige at blive udvalgt som værtsteder. Det er første gang nogensinde at DR, KODA og kommunerne samarbejder om MGP. Det nye er at MGP herved sætter fokus på processen omkring at skabe musik - helt fra første ide til den færdige sang.

Referat:
Fire kendte musikere og sangskrivere repræsenterer DR når der afholdes MGP-workshop i Brønderslev mandag.